Lolland-Falsters Stifts-Tidende, 1842-08-25
Amtsraadets næste ordinaire Forsamling berammedes til den 2den August Formiddag Klokken 10. Sagerne expederes af Amtmanden paa Amtsraadets Vegne, og naar en Afvigelse herfra skal finde Sted, vil saadant beroe paa Raadets nærmere Afgjørelse. Til Afbenyttelse ved Sagernes Circulation blandt Medlemmerne anskaffes trende Portefeuiller med Laas og en Nøgle til hvert Medlem. Amtsraadet vil ikke befatte sig med Revisionen af de Regnskaber, der for Aaret 1841 aflægges for Amtets forskjellige Kasser, eller forfatte Extracter af disse til Offentliggjørelse. Derefter bleve følgende Sager forhandlede: 1. Cancelliet havde forlangt Amtsraadets Betænkning med Hensyn til den af Tillitze Sogn ansøgte Adskillelse af dette fra Dannemarre Sogn i Henseende til Communalvæsenet. Amtet havde i sin tidligere afgivne Erklæring modsat sig Adskillelsen, idet man ansaae de skadelige Følger af Communens Opløsning for at være overveiende mod de Ulemper som den fælleds Bestyrelse af Sognenes Communalvæsen antoges at medføre, og som formeentlig stode til at hæve. Amtsraadet fandt imidlertid, at skjønt det ikke er ønskeligt i Almindelighed at bevilge en Adskillelse af Sognenes communale Kræfter, maatte det dog i dette concrete Tilfælde anbefale Adskillelsen, fordi den af alle Vedkommende er attraaet, og fordi ethvert af Sognene havde den Størrelse at det kunde udgjøre et særskilt District. 2. Fra Beboerne af Nordlunde Sogn var indkommet en Ansøgning om dette Sogns Adskillelse i Henseende til Communalvæsenet fra Horslunde Sogn, hvortil sidstnævnte Sogn havde givet sit Samtykke. Amtsraadet fandt ikke at kunne tilraade Adskillelsen, fordi det lille Nordlunde Sogn ved indtræffende Uheld og forefaldende betydelige Udgifter ikke vilde kunne undvære den Støtte det har i det store Horslunde Sogn, som tillige ved sine Legater og Grevskabet Christians sædes Besidders Goddædighed skaffer den fælleds Commune flere Fordele, hvorhos det bemærkes, at Nordlunde Sogn ikkun har omtrent 104 Tdr. Hartkorn med 200 Jndbyggere, medens Horslunde Sogn har omtrent 596 Tdr. Hartkorn med 1576 Jndbyggere og at hiint ikkun har 14 Valgberettigede, altsaa ikke nok til at kunne vælge 4 Forstandere, som er det mindste lovbestemte Antal. 3. Cancelliets Skrivelse af 29de November 1841, hvorved det er bifaldet, at Nysted Landsogn erholder en særskilt Communalbestyrelse, meddeeltes. 4. Rentekammerets Skrivelse af 24de December 1841 meddeeltes, hvorved er bestemt, at Bidraget til Amtsrepartitionsfonden for Aaret 1842 opkræves med 48 s. pr. Tønde Ager og Engs og 24 s. pr. Tønde, Skov- og Mølleskylds-Hartkorn til Fondens sædvanlige Udgifter samt med respective 32 og 16 s. pr. Tønde Hartkorn til de mindre Landeveies Grundforbedring og Vedligeholdelse, foruden respective 37 og 18 1/2 s. pr. Tønde til Hovedlandeveiene. 5. Amtstuernes Extracter over Amtsrepartitionsfonden og Amtsfattigkassen for Januar Qvartal 1842. forelagdes. 6. Sognedistricternes Fattigregnskaber for Aaret 1841 forelagdes efter at være reviderede af Provsterne. Amtsraadet fandt ikke at det kunde indlade sig paa at decidere disse Regnskaber for en Tid, som er gaaet forud for dets Oprettelse. 7. En Hjælp af 25 Rbd. bevilgedes Torkildstrup og Lillebrænde Sognes Fattigvæsen af Amtsfattigkassen, til et sindssvagt Fruentimmers Cuur og Bevogtning for Aaret 1842, og i samme Øiemed bevilgedes Jdestrup Sogn 18 Rbd. 3 Mk. 2 s. Derimod blev en af Aastrup Sogn ansøgt Understøttelse til Bestridelse af extraordinaire Udgifter afslaaet. Fremdeles tilstodes Tingsted Sogn et Forskud af 141 Rbd. 4 Mk. 4 s. til at bestride de Omkostninger, der ere blevne paaførte denne Commune derved at den har maattet overtage Forsørgelsen af en Afsindig i Svendborg, mod at Halvdelen tilbagebetales til dette Aars Udgang, samt for den følgende Tid 25 Rbd. aarlig til den samme Persons Forpleining. S. Ved en, i Medhold af allerhøieste Resolution af 7de Juli 1840, afholdt Conference mellem Amtmændene i Sjællands og Lollands-Falsters Stifter angaaende Oprettelsen af een eller flere Anstalter for uhelbredelige Afsindige var herfra Amtet indleveret et Forslag til at oprette en saadan Anstalt i Forbindelse med det Amtet tilhørende Sygehuus i Nakskov.